אירית גוטמן, עיתונאית מוערכת, מפוטרת מעבודתה ללא הודעה מוקדמת. בחיפושיה אחר קריירה חדשה, היא נתקלת במודעה שמבטיחה עבודה לא שגרתית. באותם רגעים היא עדין לא יודעת שבין האגדות ששמעה על חייהם של דיילי האוויר לבין המציאות המרחק רב, ואם היא לא תלמד להתסגל במהירות לחיים בגובה 30 אלף רגל, היא עלולה להפסיד את כל מה שהשיגה ב-36 שנות חייה. ניו יורק, מומבאי, מוסקבה, וינה, ליסבון, פרנקפורט, אילת ותל אביב עומדות במרכז עלילת נגמר הקוסקוס (אבל גם הדג הטעים), הממשיך לעקוב אחר חייהם של דור גל, יוגב סלע, ערן שטיין, וחבריהם הדיילים, שמסתבכים, כהרגלם, בפרשיות מסביב לעולם. נגמר הקוסקוס (אבל גם הדג הטעים) הוא רומן מתח מקורי ושופע הומור על גברים מניפולטיביים שמתקשים לקחת אחריות על מעשיהם, ועל נשים חזקות, שיעשו הכל למען האהבה. זיו כהן, עיתונאי ועורך ברשת "ידיעות תקשורת", היה דייל אוויר בחברת "אל על" בין השנים 2000-2004. ספריו הקודמים, נגמר העוף (אבל גם הקוסקוס טעים) וחמש אבנים, זכו לשבחי הביקורת והפכו לרבי מכר.